Sennemunė (Pagėgių sav., Stoniškių sen.)

Sennemunė – ežeras vakarų Lietuvoje, Pagėgių savivaldybėje, Stoniškių seniūnijoje, 7 km į vakarus nuo Pagėgių, apie 5,5 km į pietus nuo Rukų. Ežeras upinės kilmės (senvagė), telkšo Nemuno (Rusnės) dešiniojoje salpoje, ~1 km nuo dabartinės vagos. Ežero ilgis iš pietvakarių į pietryčius – 2,96 km, plotis – iki 0,26 km. Altitudė 3,8 m. Ežeras puslankio pavidalo, su atsišakojančiomis į šiaurę įlankomis (1,05 km ilgio siaura įlanka, iš kurios išteka upelis link Gėgės ežero ir 0,8 km ilgio įlanka). Krantai žemi, galuose pelkėti. Aplinkui plyti pievos ir dirbami laukai.

Vakarinė pusė paskelbta ornitologiniu draustiniu (Senosios Rusnės ornitologinis draustinis). Prie Sennemunės įsikūrę Kucių ir Pelenių kaimai.

Šaltiniai 

Pagėgių savivaldybės ežerai